BASES PREMIOS PROVINCIAIS Á INVESTIGACIÓN
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 23/02/2015)

O Presidente desta Deputación Provincial, mediante resolución presidencial núm.3242 de data 11 de febreiro de 2015, aprobou as seguintes bases: A Deputación de Pontevedra, dentro das súas múltiples actividades no ámbito da cultura, está a dar preferencia especial a quen se dedica a tarefas de investigación co fin de estimular e premiar traballos que, sen dúbida, redundarán no beneficio do progreso e do benestar social. Consciente da importancia de todo isto, e seguindo a traxectoria emprendida desde hai anos, convoca os Premios Provinciais á Investigación 2015, que se rexerán polas seguintes PRIMEIRA. A convocatoria ten por obxecto fomentar a investigación, concedendo os seguintes premios: — Ciencias e Tecnoloxía, dous premios dotados con 3.000 € cada un — Humanidades e Ciencias Sociais, dous premios dotados con 3.000 € cada un — Provincia de Pontevedra (tema libre e referido á provincia), un premio dotado con 3.000 € — Haytham Diaz Guardamino Elies, referido a persoeiros da provincia de Pontevedra no ámbito local, provincial, galego ou internacional, que se caracterizasen pola súa contribución á mellora e ó desenvolvemento de Galicia, un premio dotado con 3.000 € — Novas Tecnoloxías, dous premios dotados con 2.000 € — Humanidades e Ciencias Sociais, dous premios dotados con 2.000 € Enténdese por novo investigador a persoa maior de idade na data de finalización do prazo desta convocatoria e que non supere os 26 anos.1. Os traballos deberán ser de investigación, inéditos e redactados especificamente para a convocatoria en calquera dos dous idiomas oficiais da Comunidade Autónoma de Galicia 2. Presentaranse por triplicado en soporte de papel, unha copia en formato dixital e un resumo de vinte folios como máximo 3. Así mesmo, achegarán o currículo e os méritos do autor ou autores e unha declaración na que se faga constar expresamente que non é tese nin foi presentado ou lido como tal 4. Para garantir o anonimato dos traballos que opten ó premio, estes presentaranse baixo un lema sen que conste a identificación do seu autor 5. Un mesmo traballo non se poderá presentar a diversas epígrafes — Teses de doutoramento en Ciencias e Tecnoloxía, dous premios dotados con 2.000 € cada un — Teses de doutoramento en Humanidades e Ciencias Sociais, dous premios dotados con 2.000 € cada un 1. Ter defendido as teses nos anos 2014 ou 2015 en calquera das universidades galegas. Tamén poderán tomar parte desta convocatoria os licenciados polas universidades galegas que defendesen as súas teses noutras universidades, sempre que versasen sobre temática galega 2. Achegar a correspondente certificación académica 3. Presentar as teses co seu título orixinal, en calquera dos dous idiomas oficiais da Comunidade Autónoma de Galicia, por duplicado en soporte de papel, unha copia en formato dixital e un resumo de vinte folios como máximo Os citados premios financiaranse con cargo á aplicación 15/330.3340.481.01 do vixente orzamento provincial. SEGUNDA. As instancias para tomar parte no concurso dirixiranse ó presidente da Deputación de Pontevedra e deberán especificar claramente o premio ó que se opta. Presentaranse no Rexistro xeral deste organismo ata o 15 de novembro de 2015, achegando tamén unha fotocopia do DNI. TERCEIRA. Non poderán presentarse a estes premios as persoas que teñan a condición de funcionario, persoal laboral ou persoal con relación contractual coa Deputación de Pontevedra. CUARTA. A selección e proposta da concesión de premios encoméndaselle a un xurado integrado polos seguintes membros: Presidente: o titular da Deputación ou deputado en quen delegue Vogais: o presidente da comisión informativa de Cultura catro profesores nomeados pola Universidade de Vigo un representante da UNED un representante da Misión Biolóxica de Galicia un representante da Real Academia Galega de Ciencias tres persoas nomeadas pola Presidencia de recoñecido prestixio no eido da investigación un representante do Servizo de Cultura Secretario: o titular da Deputación ou funcionario en quen delegue Este xurado, que non poderá constituírse nin actuar sen contar coa asistencia de máis da metade dos seus membros, resolverá as incidencias que se presenten, sendo as súas decisións inapelables. Do mesmo xeito, pode solicitar a axuda de asesores especialistas en cada materia. QUINTA. O xurado cualificará o concurso coa maior amplitude de criterios, valorando a orixinalidade, obxectivos que pretende acadar, metodoloxía seguida, resultados, conclusións, aplicación práctica e currículo do autor, dando prioridade ós temas relacionados coa provincia de Pontevedra e con Galicia e eliminando os traballos que non poidan catalogarse como de investigación específica. A decisión do xurado darase a coñecer a través dunha acta, que pasará a coñecemento do presidente ou o órgano competente en quen delegue. SEXTA. Durante o prazo dun ano, a partir da emisión da decisión, a Deputación resérvase o dereito de publicar os traballos; unha vez transcorrido este prazo, e coa autorización deste organismo, poderá facelo o autor pola súa conta. A concesión do premio non implica a perda da propiedade intelectual. Un exemplar de cada traballo presentado quedará na Biblioteca de Inéditos da Deputación de Pontevedra. Os traballos que non fosen galardoados poderán retirarse no Servizo de Cultura desta institución no prazo de tres meses contados desde a resolución do concurso, pasado este período quedará exenta a responsabilidade das devolucións non solicitadas. SÉTIMA. A entrega dos premios realizarase no marco dun acto institucional organizado pola Deputación de Pontevedra. OITAVA. Os membros do xurado, polos seus coñecementos científicos, técnicos, culturais ou académicos, percibirán as remuneracións que se establecen na base 53ª das de execución do orzamento provincial. Así mesmo, percibirán as indemnizacións correspondentes ás axudas de custo e desprazamentos polas reunións das cales exista acta segundo establece o R. d. 462/2002, de 24 de maio, e as actualizacións posteriores para o grupo 1. As asistencias percibiranse por asimilación, segundo as contías fixadas para os membros dos tribunais de selección de persoal do grupo A.